# Germandat de Canyamars

La Germandat de Canyamars, o dita correctament la Germandat de Sant Josep de Canyamars, fou fundada l'any 1879.
Va ser creada com una Mútua de socors, formada per la gent del poble i per a la gent del poble.
L'any 1979 amb el centenari de la Germandat es va canviar l'estatut, va deixar de ser una mútua, i va passar a ser una associació civil tradicional. Actualment aquesta participa en les diferents festes del poble.
També és una associació sense ànim de lucre.
La Germandat prové, com bé indica el nom, del poble de Canyamars, situat al municipi de Dosrius, a la comarca del Maresme. La Germandat té la seu situada a l'Avinguda Lluís Companys, 35-37, Canyamars.

## Història

Canyamars, durant el segle xix, era totalment rural. La població de la vall de Canyamars estava dispersa en diverses masies i unes poques cases al voltant de l'Església de Sant Esteve. La gran majoria dels veïns vivien de conrear el camp, cuidar el bestiar i aprofitar els diferents productes que pogués donar el bosc, ja ho feien per a ells mateixos o pel propietari que els hagués contractat. Degut ha la gran dependència del Sector primari, qualsevol contratemps podia afectar directament ha la població. Tot això, va fer que tot i la dispersió de veïns, aquests mantinguessin un alt grau de contacte i relació els uns amb els altres i que els veïns més poderosos sentissin la necessitat de ser solidaris amb els menys afortunats.
Tot i estar més o menys aïllat, va ser inevitable que els moviments lliberals iniciats arreu d'Europa arribessin a Canyamars. Dins d'aquests moviments trobem: la creació de partits polítics, sindicats d'obrers i els mutualismes. I d'aquest últim va sortir la Germandat.
La Germandat de Canyamars va ser creada l<'any 1879, però les primeres ordenances de la Germandat ja les trobem escrites en un petit llibret escrit en Castellà i imprès a Mataró l'any 1876, aquest es titula Ordenanzas para el régimen y gobierno de la Hermandad bajo la invocación del Patriarca y Patrono de la Iglesia Universal San José. Aquest llibre està compost per 20 pàgines i 25 capítols.
Fins 1954 la Germandat va seguir igual amb les seves quotes, amb el servei de manteniment dels malalts i les reunions que en aquells temps es feien el tercer diumenge de Gener.

### Opressió de la Germandat durant el franquisme

L'any 1945, la Germandat va començar a patir alguns canvis, aquests es van començar a donar amb l'arribada al poble del monje aragonès Arturo Vicente Ortiz, aquest arriba al poble per controlar-lo, i censurar segons quines informacions.
Això es nota llegint les actes de la Germandat, bona part de les actes van sotasignades pel president, el secretari i el tresorer, també es pot veure com fins a la caiguda del franquisme i apareixen les firmes dels "oidores de cuentas", és a dir que controlaven les comptes.
L'any 1957 ja es diu associació parroquial de sant Josep de Canyamars i en aquesta podem observar alguns canvis com la pujada de 35 pessetes a les quotes, també l'absència a les reunions que no sigui per malaltia comença a ser "multada" amb una aportació de 10 pessetes, també es va canviar l'horari de les assemblees variis cops. A l'acta del 1957 es pot veure el gran poder que exercia l'església durant el franquisme, ja que el mossèn no només va fer canviar el nom de la Germandat, sinó que també a partir d'aquell any ell té un control sobre els diners de la Germandat, essent necessària la seva firma en el compte d'estalvis.
A partir de l'any 1964 és comença a veure una despesa important en la festa Germandat, ja que aquesta s'engrandeix i és fa d'una millor qualitat, i és comencen a fer invitacions amb impremta. Abans de seguir vull dir que van ser molt considerables les donacions de la Família Prats l'any 1964.
A l'any 1967 es decideix que els majors de setanta anys no estaven obligats a pagar la quota de la germandat. L'any 1968 es segueixen apujant les quotes i també les donacions que es fan a les famílies en cas de defunció. Devers l'any 1975 la quantitat de germans va baixar greument fins a arribar als límits de no revisar la llista d'assistència per la poca gent que hi havia.
L'any 1976 amb la caiguda franquista, hi trobem per primer cop l'acta de l'assemblea escrita en català, i l'any 1977 s'acorda donar la medalla honorífica als majors de 70 anys, i en el 1978 s'acorda canviar el lloc i moment de l'assemblea passa a ser a Can Prats el tercer diumenge després del diumenge de Pasqua, i també passa a ser una associació civil i no de l'església.

### L'any del centenari

L'any 1978 amb el centenari es fa una festa més gran que de costum. Aquesta va tenir lloc el cap de setmana del 5 al 6 de maig, es van fer molts sopars on Carlos Uris el president en aquells temps va fer un discurs. L'alcalde va prometre fer una plaça en honor de la Germandat i també es va estrenar el nou himne compost per Albert Prats amb l'ajuda de Pere Sugrañes i el poeta fou Manel Piera i Flo, aquell any el senyor Vicente Ortiz que li haurien d'haver donart la medalla honorífica no es va presentar a la reunió, també es va explicar que es canviarien els estatuts, però sense caviar l'esperit inicial.
També es pot veure en el llibre de despeses hi apareixen les despeses d'un advocat, ja que per fer els tràmits necessaris per a canviar l'estatut.
També durant aquella assemblea es va obrir l'arca dels cabals o dels tres panys, que aquesta es conserva des de la fundació de la Germandat, a l'interior es va trobar la còpia original dels estatuts originals i una ploma. Amb els anys la Germandat, va perdre el concepte de mutualitat però mai va perdre el sentiment de germanor.

## Ordenances de la Germandat i estatut

Les primeres ordenances de la Germandat de Sant Josep es troben recollides en un petit llibret escrit en castellà i imprès a Mataró el 1896, que es tiutula Ordenanzas para el régimen y gobierno de la Hermandad bajo la invocación de Patriarca y Patrono de la iglèsia Universal de San José. Aquest llibret està comprès en 20 pàgines, que en contenen 25 capítols.
El primer capítol descriu la finalitat de la creació de la Germandat, els requisits que han de complir els associats per formar-ne part. L'objectiu de la creació de la Germandat era facilitar a les persones inscrites diners per socórre'ls, quan aquests estaven malalts. El nombre de associats era il·limitat, i els requisits que havien de complir eren que havien de tenir domicili a Canyamars o Dosrius. Una edat entre els 16 i els 40 anys en el dia de la seva admissió, i esser persones amb conducta no immoral.
El segon capítol, defineix l'òrgan de govern de la Germandat. La junta directiva està comprovat per un director, un tresorer, un comptable, un secretari, dos infermers i dos auditors de comptes.
El capítol tercer descriu les atribucions de la Junta Directiva. Aquesta s'ha de reunir un cop al mes, per gestionar els assumptes de l'associació. Les decisions que prengui la junta seran irrevocables, i sempre estaran recolzades per algun dels capítols inclosos en les ordenances.
El quart capítol ens parla de les juntes generals i les seves funcions. De juntes generals, n'hi haurà dos tipus: ordinàries i extraordinàries. Aquestes últimes tindran lloc sempre que hi hagi algun tema suficientment greu que afecti a l'associació, de manera tan general que la junta directiva no ho pugui solucionar pe ella sola.
Els altres capítols ens descriuen algunes sancions que es poden duu a terme, i segons quines bases de la Germandat. Tambe ens descriu les diferents figures secundàries de la Germandat. Però els quatre primers capítols, són els més importants, i els que millor ens sintetitzen les bases de la Germandat.

## Economia

L'economia de la Germandat, és una economia força senzilla, i amb les bases de qualsevol associació, o mutua de socors. També la Germandat en ser una associació antiga, i amb bases culturals en el poble, li són donades unes subvencions que dona la Generalitat de Cataluña. La Germandat també guanya diners, amb les quotes que paguen els germans mensualment, o bé amb les rifes que fan a les diferents festes del poble i la venda de diferents articles de la Germandat a la festa major.
Tots els comptes de la Germandar són portats pel tresorer que en porta tots els nombres.

## Participació de la Germandat a les festes del poble

La Germandat amb la seva implicació a les activitats del poble de Canyamars, participa en les diferents festes del poble:
* La plantada del maig.
* La reunió de la Germandat
* La festa major del Poble
* Fira bosc Medieval
* Cavalcada dels reis
* Aplec de Sardanes

## Himne

Quan han passat les gebrades
i sentir es deix la puput
a l'oreig plaent s'enlaira
nostre cant de joventut
Passar la llarga hivernada
ja la vida es deixondeix
si amb algú ha estat dura
nostre braç el protegeix
Quan a l'hivern cru del viure
hi arribi la malvestat
un consol hi durà sempre
nostra animada Germandat
Nostre orgull
nostre afany
Germandat Canyamars

## Referències

* Llibre duos rios (publicació de l'arxiu municipal de Dosrius (nº3)
* http://cancanyamars.blogspot.com/2012/05/la-germandat-de-canyamars-estrena-cobla.html
* https://portalsardanista.cat/enciclopedia/particeles/1/33553%5BEnllaç+no+actiu%5D
* http://www.festes.org/articles.php?id=57

## Enllaços externs

* https://www.dosrius.cat/2-guia-del-municipi/entitats-i-associacions/germandat-de-canyamars.html Arxivat 2018-09-23 a Wayback Machine.